***Դիսկո. շաբաթօրյա գիշերների տասնամյակ*** (անգլ.՝ ***Disco: A Decade of Saturday Nights***), ցուցահանդեսային խոշոր միջոցառում, որը կազմակերպել է ԱՄՆ-ի Վաշինգտոն նահանգի Սիեթլ քաղաքում գործող փոփ մշակույթի թանգարանը (*Museum of Pop Culture*) իր նախաձեռնած *Experience Music Project* նախագծի շրջանակներում։ Դա առաջին խոշոր գեղարվեստական, ցուցահանդեսային միջոցառումն էր, որ նպատակաուղղված էր դիսկոյի՝ 20-րդ դարի 70-ական թվականներին ծնունդ առած ու լայն տարածում գտած պարային երաժշտության այդ ժանրի բարդ ու հարուստ աշխարհի հետազոտմանը։ Լույսի ու ձայնի բաբախյունների համակցումով շոուն հետևել է դիսկոյի պատմությանը՝ Նյու Յորքի ակումբային մշակույթում նրա ծնունդ առնելու ժամանակներից մինչև «*Շաբաթօրյա գիշերների տենդի*» (*Saturday Night Fever*) հրաշագեղ օրերը, դրանց հաջորդած բացասական արձագանքները, բացահայտել դիսկոյի՝ մեռնելուց հետո նույնիսկ շարունակվող, «անդրշիրիմյան» ազդեցությունը։

Շոուի ընթացքում ներկայացվել են դիսկո բիթերի հայտնագործող Էռլ Յանգի հարվածային սարքավորումը, *Chic* երաժշտախմբի կիթառահար Նիլ Ռոջերսի օիգտագործած կիթառը, որ պատրաստված էր օրգանական ապակուց, շաբաթօրյա տենդագին գիշերների հռչակավոր ճերմակ կոստյումներից մեկը, Էնդի Ուորհոլի հեղինակած լուսանկարների ընտրանին, *Disco Step-by-Step* հեռուստաշոուի տեսահոլովակներ, արտեֆակտներ լեգենդար գիշերակումբներից՝ նյույորքյան *The Loft*-ից մինչև *Paradise Garage*: Արտիստները ներկայացրել են Դոննա Սամերին (*Donna Summer*), Գրեյս Ջոնսին (*Grace Jones*), Bee Gees-ին, Սիլվեստր Ջեյմսին (*Sylvester James*), *A Taste of Honey* երաժշտախմբին և դիսկոյի հանրահայտ այլ կատարողների։ Ցուցահանդեսն օգնել է բազմաթիվ մարդկանց՝ փոխելու, ճշգրտելու իրենց կարծիքը երաժշտական մի ժանրի մասին, որը ժամանակին ոչ ճիշտ է ընկալվել։

2004 թվականին ցուցահանդեսը կանգառ է կատարել Միչիգան նահանգի Դիրբորն քաղաքում՝ Հենրի Ֆորդի թանգարանում, 2005-ին՝ Նյու Յորքի հանրային գրադարանի կատարողական արվեստների բաժնում։ Դրանից որոշ ժամանակ անց ցուցահանդեսը փակվել է։

Ծանոթագրություններ
------------------

1. ↑  "Seattle Celebrates Disco?". *Chicago Sun-Times*. 2003 թ․ մարտի 23. Retrieved 2008 թ․ մարտի 19.
2. ↑  Gene Stout (2002 թ․ նոյեմբերի 23). "EMP Exhibit Revives Disco and an Era of Social Change". *The Seattle Post-Intelligencer*. Retrieved 2008 թ․ մարտի 19.
3. 1 2  Stephen Williams (2005 թ․ փետրվարի 11). "Duck! It's 'Disco: A Decade of Saturday Nights' at NYC Library". *Newsday*. Արխիվացված է the original 2011 թ․ մայիսի 25-ին. Retrieved 2008 թ․ մարտի 19. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Bernard Weinraub (2002 թ․ դեկտեմբերի 10). "Arts in America; Here's to Disco, It Never Could Say Goodbye". *The New York Times*. Retrieved 2008 թ․ մարտի 19.
5. ↑  Pia Catton (2005 թ․ փետրվարի 1). "Disco Dos & Disco Don'ts". *The New York Sun*. Արխիվացված է the original 2005 թ․ փետրվարի 3-ին. Retrieved 2008 թ․ մարտի 19. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Kim Campbell (2005 թ․ փետրվարի 18). "Disco Music - What Were We Thinking?". *The Christian Science Monitor*. Retrieved 2008 թ․ մարտի 19.
7. ↑  Klint Lowry (2004 թ․ հունիսի 23). "DISCO: A Decade of Saturday Nights". *The News-Herald*. Արխիվացված է the original 2007 թ․ մայիսի 4-ին. Retrieved 2008 թ․ մարտի 19.

Արտաքին հղումներ
----------------

* Experience Music Project (EMP)

Henry Ford Museum Disco Exhibit

New York Public Library Disco Exhibit